**Protokoll fylkesstyremøte 11.12.24**

Sted: Hjemme hos daglig leder

 Eskelandshagen 5

 4028 STAVANGER

Til stede:

Einar Fagerheim, styreleder

Thor Dagfinn Bjelland, nestleder

Johnny Stangeland, styremedlem

Turid R. Tafjord, styremedlem

Solfrid Kjærvoll-Birkedal, daglig leder

Meldt forfall:

Elin Frønsdal, styremedlem

Janet Fotland, varamedlem

Ikke møtt:

Tore Nærland, varamedlem

Referent:

Solfrid Kjærvoll-Birkedal, daglig leder

Innhold:

[Sak 201/24 Godkjenning av møteinnkalling. 2](#_Toc187167928)

[Sak 202/24 Godkjenning av saksliste 2](#_Toc187167929)

[Sak 203/24 Godkjenning av protokoll 12/24 3](#_Toc187167930)

[Sak 204/24 Styreregler Norges Blindeforbund Rogaland 3](#_Toc187167931)

[Sak 205/24 Nytt fra kontoret v/ daglig leder. 3](#_Toc187167932)

[Sak 206/24 Muntlige orienteringssaker 3](#_Toc187167933)

[Sak 207/24 Skriftlige orienteringssaker 4](#_Toc187167934)

[Sak 208/24 Økonomi 4](#_Toc187167935)

[Sak 209/24 Signering av betalingsbilag 5](#_Toc187167936)

[Sak 210/20 Møteplan våren 2025 5](#_Toc187167937)

[Sak 211/24 Medlemmer som ikke kommuniserer digitalt 5](#_Toc187167938)

[Sak 212/24 Punktskriftens dag 4. januar 2025 6](#_Toc187167939)

[Sak 213/24 TT-saken 6](#_Toc187167940)

[Sak 214/24 Evaluering av høstmøtet 2024 6](#_Toc187167941)

[Sak 215/24 Årsmøte 2025 6](#_Toc187167942)

[Sak 216/24 Tur til York sammen med Vest-Agder 7](#_Toc187167943)

[Sak 217/24 Velodromprosjektet 7](#_Toc187167944)

[Sak 218/24 Tandemprosjektet 7](#_Toc187167945)

[Sak 219/24 Styresamling + møte med lokallagsstyrene f.eks. 25.-26. januar. 7](#_Toc187167946)

[Sak 220/24 Synskaffeer sammen med SpecSavers 7](#_Toc187167947)

[Sak 221/24 Tilgjengelighetsutvalg i sør- og nordfylket 8](#_Toc187167948)

[Sak 222/24 Lilly og Jacob Jacobsens legat 9](#_Toc187167949)

[Sak 223/24 Eventuelt 9](#_Toc187167950)

[Neste styremøte: 9](#_Toc187167951)

### Sak 201/24 Godkjenning av møteinnkalling.

Vedtak: Godkjent.

### Sak 202/24 Godkjenning av saksliste

* Feil i innholdsfortegnelse; Sak 222 skal være «Lilly og Jacob Jacobsens legat», ikke «Eventuelt». Sak 223 er ikke med, skal være «Eventuelt».
* Det er ønskelig å endre saksrekkefølgen på sak 219 og 222. Saksnummer forblir uendret.

Vedtak: Godkjent med endringer.

### Sak 203/24 Godkjenning av protokoll 12/24

Det er innkommet forslag om å tilføre «Ikke møtt» i protokollen, for styremedlem som ikke møter til oppsatt styremøte uten å ha meldt forfall. «Forfall» skal være forbehold de styremedlem som melder forfall til styremøtet. Endringene protokollføres fra og med protokoll 13/24.

Vedtak: Godkjent.

### Sak 204/24 Styreregler Norges Blindeforbund Rogaland

Vedtak: Tatt til etterretning.

Sak 205/24 Nytt fra kontoret v/ daglig leder.

* Ansatte, samt leder og nestleder var invitert på julelunsj sammen med FFO på Sola Strand hotel.
* Daglig leder var på aktivitetssenteret i Bekkefaret på julegrøt.

Vedtak: Tatt til orientering.

### Sak 206/24 Muntlige orienteringssaker

* Informasjon om ulike henvendelser til kontoret, disse viderebringes rehabiliteringskontaktene (RK).
* Informasjon om dødsfall.
* Interessepolitisk utvalg vil arbeide med sikker bruk av BankID for mennesker med synsutfordringer.
* Styret har fått bekreftet at det er fylkeslaget som bekoster sekretær og arbeidsplasskostnader.
* Begrensningene i Bingospill utsettes til 1. september 2025.
* I forbindelse med Blindeforbundets 125års-jubileum vil det bli boklansering (2. september) og jubileumsfeiring i forbindelse med landsmøtet.
* 28. februar er siste frist for å søke legatsmidler for diverse aktiviteter.
* Dør til dør-aksjonen; Fylkesleder og daglig leder var i NRK Rogalands radiosending i forbindelse med aksjonen. Fylkesleder ble intervjuet av Rogalands Avis, også Jærbladet og Bodø Nu publiserte artikkelen.
* NRK Rogaland har vært med på synstolkning på kino sammen med Haugesund og Omland lokallag. Innslaget ble sendt på P2 Nyhetsmorgen.
* Det er innmeldt at pasienter ved øyepoliklinikk ved SUS får hjelp av lukepersonell ved betjeneing av touchskjerm.
* Aksjonsuka i 2025 blir i uke 25, og ledelinjer er tema.
* Svein Terje Garmo har hatt opplæring av 3 IKT-instruktører i Blindeforbundet Rogalands lokaler. Tilbakemeldingene fra deltakerne har vært positive.
* Vipps har nå lansert tæpping, som betyr at man kan betale kontaktløst med mobiltelefon.

Vedtak: Tatt til orientering.

### Sak 207/24 Skriftlige orienteringssaker

* Norges Blindeforbunds vervekampanje. Styret ber daglig leder sende ut SMS til alle medlemmer om vervekampanjen.
* Invitasjonsbrev fra Norges Blindeforbunds valgkomité i forbindelse med valgene på landsmøtet 2025. Tafjord er spurt om å stille, og takker ja til dette.
* Interessepolitisk verksted. Tema: arbeid og utdanning. Tidspunkt: 31. januar. Påmeldingsfristen: 13. desember. Tafjord og Stangeland deltar, daglig leder melder dette inn.
* Brukerutvalget i Helse Stavanger er oppnevnt. Einar Fagerheim er valgt som medlem frem til 2027.

Vedtak: Tatt til orientering.

### Sak 208/24 Økonomi

* Disponibelt på konto: 295.543
* Rogaland har fått innvilget større ramme i Funkis etter effektiv og massiv søknad.
* Hotellutgiftene til høstmøtet er redusert med kr. 10.000 grunnet klager på service o.l.
* Søknad til Helse Vest er innsendt. Her er det søkt om en større økonomisk ramme, samt ekstra midler til fellestur på tandemsykkel til våren.
* Det er søkt om støtte til tandemsykkelturen til Normalfondet.
* Honorar til styret utbetales; desember-desember for de som ble innvalgt i 2023 og april-desember for de som ble innvalgt i april.

Vedtak: Tatt til orientering.

### Sak 209/24 Signering av betalingsbilag

Fylkeslag uten kontorsekretær praktiserer at seksjonsledelsen godkjenner i bank. Nytt, midlertidig vedtak bør i fravær av sekretær fattes som daglig leder betaler og godkjenner 1. gang, og at seksjonsledelsen godkjenner 2. gang.

Når det gjelder kontering av bilag bør ordet «annet styremedlem» brukes.

I fravær av sekretær ønsker styret at styreleder godkjenner i bank 2. gang og godkjenner bilag. Skulle dette vise seg å ikke fungere i praksis, utarbeides nytt vedtak.

Vedtak: Daglig leder, Solfrid Kjærvoll-Birkedal og styreleder, Einar Fagerheim godkjenner i bank og konterer bilag. Enstemmig vedtatt.

### Sak 210/20 Møteplan våren 2025

14-15. januar. Daglig leder og fylkesleder finner passende sted.

19. februar kl. 12.00 – 16.00
12. mars kl. 12.00 – 16.00
Vedtak: Tatt til etterretning.

### Sak 211/24 Medlemmer som ikke kommuniserer digitalt

Vi må finne en måte å identifisere medlemmer som ikke kommuniserer digitalt, slik at disse kan kontaktes pr vanlig post og telefon.

Styret foreslår en dugnad for å avlaste daglig leder i å vaske medlemsregisteret, høre hvem som er på sosiale medier og epost og hvem som ikke kommuniserer digitalt.

Dette tas opp som sak på styreseminaret 14-15 januar; idemyldring og fordele arbeidsoppgaver.

Fordelen med å ringe alle medlemmer er å få oppdatert informasjon.

Vedtak: Tatt til etterretning.

### Sak 212/24 Punktskriftens dag 4. januar 2025

Daglig leder har vært i kontakt med Øyvind Lode for samtale, og skriver pressemelding som sendes til NRK for oppfølging.

Vedtak: Tatt til orientering.

### Sak 213/24 TT-saken

Det antas at det ikke blir endringer i TT-saken i 2025, kun eventuell prisindeksregulering. Rogaland er ikke med i den nasjonale TT-ordningen, heller ikke her blir det noen endringer i 2025.

Vedtak: Tatt til orientering.

### Sak 214/24 Evaluering av høstmøtet 2024

* Romkortene gikk ut før oppsatt tidspunkt for utsjekk. Informasjon ut til deltakere om å aktivere kortet sitt før utsjekk vil være lurt.
* Jubileumsboka til Blindeforbundet kjøpes inn og brukes som takkegaver.
* Se for øvrig vedlagte tilbakemeldinger evaluering fra høstmøte.

Vedtak: Tatt til orientering.

### Sak 215/24 Årsmøte 2025

Bryne kro og hotell 5-6 april. Styret overnatter fra 4 april, muligens også innlosjering av deltakere med lang reisevei fra 5 april.

Det er ønskelig å be Terje Andrè Olsen som gjest. Styret tenker at det er gunstig med forbundsleder på besøk, ettersom det har skjedd mye i Rogaland.

Vedtak: Tatt til etterretning.

### Sak 216/24 Tur til York sammen med Vest-Agder

Ingen påmeldte fra Rogaland.

Vedtak: Tatt til etterretning.

### Sak 217/24 Velodromprosjektet

DAM-midler til prosjektet er allerede bokført konto, faktura fra Vår Energi Arena Sola første halvår er på vei.

Vedtak: Tatt til orientering.

### Sak 218/24 Tandemprosjektet

* Det må skrives en god sluttrapport ved prosjektslutt, daglig leder må frigis tid til dette arbeidet.
* Det må annonseres bredt ut til all medlemmer i forkant av neste tandemtur, da det er mulig at medlemmer med private tandemsykler ønsker å delta på turene.

Vedtak: Tatt til orientering.

### Sak 219/24 Styresamling + møte med lokallagsstyrene f.eks. 25.-26. januar.

Vi trenger å samle oss for å legge en god plan videre.

Vedtak: 14-15. januar. Daglig leder og fylkesleder finner passende sted.

### Sak 220/24 Synskaffeer sammen med SpecSavers

NBF har en avtale med SpecSavers om synskaffeer. I Rogaland har dette ligget brakk noen år. Hvordan får vi det i gang igjen?

Landsmøtet bestemte i 2019 at alle fylkeslag skal avholde Synskafé, Sak 130.

Sentralstyret har fått tilbakemelding om at flere fylkeslag sier de har vanskeligheter med å få klare svar fra Specsavers om synskafé.

Noen steder er kontakten mellom fylkeslaget og Specsavers allerede etablert og de avtaler tidspunkt for arrangementet uten mye innblanding fra Specsavers og Blindeforbundet sentralt. Andre steder melder fylkeslagene fra til kommunikasjonsavdelingen at de ønsker å avholde kafé, og vi kobler på Specsavers sentralt som kontakter lokal optikerpartner. Hvis det er vanskelig å få engasjert lokal optiker, bistår Specsavers sentralt med å finne optiker fra andre butikker, eller har også i enkelte tilfeller tilbydd å sende optiker fra en «optikerbank» de har.

Grunnen til at det kan være vanskelig å få optiker til å stille, er at de må ta en optiker og eventuelt optikerassistent ut av butikken, og det er ikke alle steder de har anledning til det. Det er også ulikt engasjement for Synskafé hos Specsavers-partnerne, akkurat som det er det hos oss.

Fylkeslagene får bistand fra kommunikasjonsavdelingen til å planlegge kafeen. Noen steder stiller vi også opp fysisk og deltar. Det er viktig at fylkeslaget tar kontakt med kommunikasjonsavdelingen om de opplever utfordringer i dialogen med Specsavers.

Det tas sikte på å avholde 2 synskafeer høsten 2025, Tafjord og Bjelland er med i planleggingen. Det sendes forespørsel om å få låne bibliotekene til synskafe.

Vedtak: Tatt til etterretning.

### Sak 221/24 Tilgjengelighetsutvalg i sør- og nordfylket

Vedtak: Utsettes til januar.

### Sak 222/24 Lilly og Jacob Jacobsens legat

Leif Søfting, tidligere daglig leder har sittet i legatet. Det trengs et nytt legatmedlem. Legatet skal være en hjelp til blinde og svaksynte i en økonomisk vanskeligstilt situasjon.

Vedtak: Tafjord går inn i legatet, Enstemmig vedtatt.

### Sak 223/24 Eventuelt

* Det anmodes fra seksjonsleder å utarbeide stillingsannonse og starte arbeidet med å søke etter ny sekretær i januar.
* Muntlig forespørsel om felles styreseminar med Agder og Vest Agder, styret er positiv til dette.
* Informasjon om Ridderrennet må ut innen påmeldingsfristen 5 januar.

Neste styremøte:

14-15 januar 2025.